《杭州燕思阁分题四首 其一 七言得偃松院》
宋代·沈遘

古寺半空人迹稀，老松自偃何年有。擢干欲耸不及寻，蟠枝却覆遂盈亩。

群凤晒日相婆娑，病蛟眠沙独蚴蟉。五月南风翠幄凉，三冬朔雪穹庐厚。

本知托植须冈陵，岂应诎身此培塿。往来不用为叹嗟，题诗调笑儿女口。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。